Document ID: 31991L0662

KOMISSION DIREKTIIVI,
annettu 6 päivänä joulukuuta 1991,
neuvoston direktiivin 74/297/ETY mukauttamisesta tekniikan kehitykseen ohjauspyörän ja -pylvään toiminnan osalta törmäyksessä (91/662/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon moottoriajoneuvojen sisävarusteita koskevan jäsenvaltioiden lainsäädännön lähentämisestä 4 päivänä kesäkuuta 1974 annetun neuvoston direktiivin 74/297/ETY(1), ja erityisesti sen 5 artiklan,
sekä katsoo, että
saadun kokemuksen perusteella ja ottaen huomioon nykyinen teknisen osaamisen taso on nyt aiheellista parantaa kuljettajan suojaamista edestä tapahtuvassa törmäyksessä tarkastamalla direktiivissä 74/297/ETY tarkoitettua ohjauspyörän ja -mekanismin toimintaa ottamalla huomioon asianomaisessa Yhdistyneiden kansakuntien Euroopan talouskomission säännössä tarkoitettu viimeisin kehitys ja lisäämällä tiettyjä muita parannuksia,
onnettomuuksista saadun kokemuksen perusteella ohjauspyörän olisi oltava pehmeä suojatakseen kuljettajan kasvoja vakavilta vaurioilta ja sen vuoksi on suotavaa tehdä uusia muutoksia direktiiviin, useita testausmenetelmiä on ehdotettu ja komission olisi tehtävä ehdotus mukauttamista tekniikan kehitykseen käsittelevälle komitealle 31 päivään joulukuuta 1991 mennessä, ja
tämän direktiivin säännökset ovat moottoriajoneuvoista annettujen direktiivien mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 74/297/ETY liitteet tämän direktiivin liitteiden mukaisesti.
2 artikla
1 Jäsenvaltio ei saa 1 päivästä lokakuuta 1992 alkaen:
a) - evätä ajoneuvotyypiltä ETY-tyyppihyväksyntää tai kansallista tyyppihyväksyntää taikka kieltäytyä antamasta direktiivin 70/156/ETY(2) 10 artiklan 1 kohdan viimeisessä luetelmakohdassa tarkoitettua todistusjäljennöstä,
taikka
- kieltää tällaisten ajoneuvojen liikkeelle laskemista,
ohjausmekanismiin liittyvistä syistä, jos ohjausmekanismi on hyväksytty direktiivin 74/297/ETY mukaisesti, sellaisena kuin se on muutettuna tällä direktiivillä;
b) - evätä ETY-tyyppihyväksyntää ohjauslaitetyypiltä, joka on tarkoitettu asennettavaksi ajoneuvoon tai ajoneuvoihin,
taikka
- kieltää ajoneuvoon tai ajoneuvoihin asennettaviksi tarkoitettujen ohjauslaitteiden saattamista markkinoille,
jos kyseinen ohjauslaite vastaa direktiivin 74/297/ETY vaatimuksia, sellaisena kuin se on muutettuna tällä direktiivillä.
2 Alkaen 1 päivästä lokakuuta 1996 jäsenvaltio:
- ei saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusjäljennöstä sellaisille M1-luokan moottoriajoneuvoille, jotka eivät ole edestä ohjattavia,
ja
- saa evätä kansallisen tyyppihyväksynnän sellaisilta M1-luokan moottoriajoneuvoilta, jotka eivät ole edestä ohjattavia,
ohjausmekanismiin liittyvistä syistä, jos ohjausmekanismi ei vastaa direktiivin 74/297/ETY vaatimuksia, sellaisena kuin se on muutettuna tällä direktiivillä.
3 Alkaen 1 päivästä lokakuuta 1995 jäsenvaltio:
- ei saa antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusjäljennöstä M1-luokan edestä ohjattaville moottoriajoneuvoille eikä sellaisille N1-luokan moottoriajoneuvoille, joiden suurin sallittu paino on enintään 1 500 kiloa,
ja
- saa evätä kansallisen tyyppihyväksynnän M1-luokan edestä ohjattavilta moottoriajoneuvoilta ja sellaisilta N1-luokan moottoriajoneuvoilta, joiden suurin sallittu paino on enintään 1 500 kiloa,
ohjausmekanismiin liittyvistä syistä, jos ohjausmekanismi ei vastaa direktiivin 74/297/ETY vaatimuksia, sellaisena kuin se on muutettuna tällä direktiivillä, paitsi tämän direktiivin liitteen I 5.1 kohdan säädösten osalta (ohjauspylvään suurin pystysuuntainen siirtyminen), jotka tulevat voimaan vasta 1 päivänä lokakuuta 1996.
4 Alkaen 1 päivästä lokakuuta 1994 jäsenvaltio:
- ei saa antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusjäljennöstä ohjauslaitetyypille,
ja
- saa evätä kansallisen tyyppihyväksynnän ohjauslaitetyypiltä,
ohjauslaitteisiin liittyvistä syistä, jos nämä ohjauslaitteet eivät vastaa direktiivin 74/297/ETY, sellaisena kuin se on muutettuna tällä direktiivillä, liitteessä I olevan 5.2, 5.3 ja 5.4 kohdan vaatimuksia.
5 Alkaen 1 päivästä lokakuuta 1996 jäsenvaltio saa kieltää sellaisten ajoneuvojen liikkeelle laskemisen, joiden ohjauslaitteet eivät vastaa direktiivin 74/297/ETY vaatimuksia, sellaisena kuin se on muutettuna tällä direktiivillä.
Näitä säännöksiä ei kuitenkaan sovelleta ennen 1 päivää lokakuuta 1997:
- M1-luokan edestä ohjattaviin ajoneuvoihin,
tai
- N1-luokan ajoneuvoihin, joiden suurin sallittu paino on enintään 1 500 kiloa,
taikka
- muihin kuin M1-luokan edestä ohjattaviin ajoneuvoihin liitteessä I olevan 5.1 kohdan vaatimusten (ohjauspylvään suurin pystysuuntainen siirtyminen) osalta.
6 Alkaen 1 päivästä lokakuuta 1995 jäsenvaltio saa kieltää ajoneuvoon tai ajoneuvoihin asennettaviksi tarkoitettujen ohjauslaitteiden markkinoille saattamisen, jos tällaiset ohjauslaitteet eivät vastaa direktiivin 74/297/ETY, sellaisena kuin se on muutettuna tällä direktiivillä, liitteessä I olevan 5.2, 5.3 ja 5.4 kohdan vaatimuksia.
3 artikla
1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä lokakuuta 1992. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiivin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2 Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.
4 artikla
Tämä direktiivi on osoitettu kaikille jäsenvaltioille.
Tehty Brysselissä 6 päivänä joulukuuta 1991.

Labels: 7
3
15
8